cyanic-selkie/wikianc huggingface dataset:
Ρενέ Χένρικσεν
Καριέρα
Κέρδισε το βραβείο "Danish Cup Fighter" όταν η AB κατέκτησε το Κύπελλο Δανίας το 1999, κατακτώντας τρόπαιο για πρώτη φορά, μετά από 32 χρόνια. Με ένα χρόνο να απομένει στο το συμβόλαιό του, έφυγε από την ΑΒ το καλοκαίρι του 1999, μετά από έντεκα χρόνια που αγωνίστηκε για τον σύλλογο. Μετακόμισε στην Ελλάδα για να παίξει στον Παναθηναϊκό, με τους πράσινους να δείνουν 20 εκατομμύριες Δανικές κορόνες στον Δανικό σύλλογο. Την ίδια χρονιά, καθιερώθηκε στην εθνική ομάδα της Δανίας και εκπροσώπησε τη Δανία στο Ευρωπαϊκό Πρωτάθλημα του 2000, όπου έπαιξε και στους τρεις αγώνες που έδωσε η Δανία στην διοργάνωση. Στη συνέχεια, έλαβε το βραβείο του Δανού παίκτη της χρονιάς για το 2000.
Μαζί του στον Παναθηναϊκό ήταν και ο Δανός πρώην παίκτης της ΑΒ, Γιαν Μίκαελσεν το 2001 και οι δύο παίκτες ήταν σημαντικά κομμάτια στην πορεία του Παναθηναϊκού στο Τσάμπιονς Λιγκ. Πιο συγκεκριμένα, ο σύλλογος έφτασε στα προημιτελικά του Τσάμπιονς Λιγκ 2001-2002, πριν αποκλειστεί από την ισπανική Μπαρτσελόνα. Ο Χένρικσεν ήταν σημαντικό μέρος της εθνικής ομάδας στο Παγκόσμιο Κύπελλο του 2002, όπου η Δανία έφτασε στη φάση των 16 της διοργάνωσης. Μετά το τουρνουά, ο αρχηγός της ομάδας Γιαν Χάιντζε αποσύρθηκε από την εθνική ομάδα και ο Χένρικσεν έγινε ο νέος αρχηγός της Δανίας. Για την θέση αυτή, επιλέχτηκε από τον προπονητή της εθνικής ομάδας του, Μόρτεν Όλσεν.
Η σεζόν 2003–04 ήταν η πιο επιτυχημένη χρονιά του Χένρικσεν στον Παναθηναϊκό, καθώς ο σύλλογος έπσασε το επταετές σερί κατακτήσεων του αιώνιου αντιπάλου του, Ολυμπιακού, αφού κέρδισε το ελληνικό πρωτάθλημα του 2004. Ο Παναθηναϊκός κατέκτησε και το Κύπελλο Ελλάδας το 2004 νικώντας τον Ολυμπιακό με 3-1 στον τελικό και ολοκλήρωσει τοντάμπλ εκείνης της σεζόν. Ο Χένρικσεν έπαιξε και στα τέσσερα παιχνίδια της Δανίας στο Ευρωπαϊκό Πρωτάθλημα του 2004, και έτσι τελείωσε την καριέρα του στην εθνική ομάδα. Έπαιξε συνολικά 66 διεθνής αγώνες, εκ των οποίων οι 25 ήταν ως αρχηγός. Παρόλο που δεν σκόραρε κανένα γκολ, το κομψό στυλ παιχνιδιού του τον έκανε σημαντικό σκέλος της εθνικής του. Αξιοσημείωτο το γεγονός, ότι δέχθηκε μόλις δύο κίτρινες κάρτες κατά τη διάρκεια της καριέρας του στην εθνική ομάδα.
Το καλοκαίρι του 2005, ο Χένρικσεν επέστρεψε στην ΑΒ, που αγωνιζόταν τότε στο πρωτάθλημα της δεύτερης κατηγορίας Δανίας. Βοήθησε την ομάδα να αποφύγει τον υποβιβασμό τη σεζόν 2005–06, πριν τελειώσει την καριέρα του το καλοκαίρι του 2006.
Τίτλοι
ΑΒ Κοπεγχάγης
Παναθηναϊκός
Ατομικοί
Κουβανέζικο δημοψήφισμα 2022
Στις 25 Σεπτεμβρίου 2022 διεξήχθη δημοψήφισμα στην Κούβα για την να εγκριθούν οι τροποποιήσεις στον οικογενειακό κώδικα του κουβανικού Συντάγματος. Το δημοψήφισμα εγκρίθηκε, νομιμοποιώντας μεταξύ άλλων τους γάμους και την υιοθεσία ομοφύλων. Μετά το δημοψήφισμα, οι οικογενειακές πολιτικές της Κούβας έχουν χαρακτηριστεί ως από τις πιο προοδευτικές στη Λατινική Αμερική.
Ιστορικό
Μέχρι το 2019, το άρθρο 36 του Συντάγματος της Κούβας (που τροποποιήθηκε πιο πρόσφατα το 1992) όριζε τον γάμο ως «την εθελοντική ένωση που δημιουργείται μεταξύ ενός άνδρα και μιας γυναίκας». Ως εκ τούτου, η διατύπωση απαγόρευε συνταγματικά τον γάμο ομοφύλων.
Τον Δεκέμβριο του 2017 ομάδες ΛΟΑΤ ξεκίνησαν μια δημόσια εκστρατεία για την κατάργηση της συνταγματικής απαγόρευσης. Στις 4 Μαΐου 2018 η Μαριέλα Κάστρο δήλωσε ότι θα πρότεινε μια μεταρρύθμιση του συντάγματος και θα εισαγάγει ένα συμπληρωματικό μέτρο για τη νομιμοποίηση του γάμου ομοφύλων, καθώς η διαδικασία συνταγματικής μεταρρύθμισης αναμενόταν να ξεκινήσει τον Ιούλιο του 2018. Στις 21 Ιουλίου ο πρόεδρος του Συμβουλίου της Επικρατείας, Ομέρο Ακόστα Άλβαρες, είπε ότι το σχέδιο συντάγματος περιελάμβανε μια διάταξη που όριζε τον γάμο ως «ένωση μεταξύ δύο ανθρώπων». Η Εθνοσυνέλευση ενέκρινε το προσχέδιο στις 22 Ιουλίου   και αποτέλεσε αντικείμενο δημόσιας διαβούλευσης μεταξύ 13 Αυγούστου και 15 Νοεμβρίου 2018.
Το θέμα του γάμου μεταξύ ατόμων του ίδιου φύλου πυροδότησε δημόσιο διάλογο και οργάνωση στην Κούβα. Τον Ιούνιο του 2018 πέντε χριστιανικά δόγματα διακήρυξαν τον γάμο ομοφύλων ότι ήταν «σε αντίθεση με το πνεύμα της κομμουνιστικής επανάστασης ». Σε αυτό που περιγράφηκε ως «ένας πόλεμος αφισών», τόσο οι αντίπαλοι όσο και οι υποστηρικτές του γάμου μεταξύ ομοφύλων ανάρτησαν εκατοντάδες αφίσες γύρω από την Αβάνα. Τον Σεπτέμβριο του 2018, έπειτα από την συντηρητική αντιπολίτευση στην πρόταση για νομιμοποίηση του γάμου ομοφύλων, ο Πρόεδρος της Κούβας και Πρώτος Γραμματέας του Κομμουνιστικού Κόμματος της Κούβας, Miguel Díaz-Canel, ανακοίνωσε την υποστήριξή του στους γάμους ομοφύλων. Στην πρώτη του συνέντευξη μετά την ανάληψη των καθηκόντων του τον Απρίλιο, είπε στην Telesur ότι υποστηρίζει «τους γάμους μεταξύ ανθρώπων χωρίς κανέναν περιορισμό» και είναι υπέρ της «εξάλειψης κάθε είδους διάκρισης στην κοινωνία».
Στις 18 Δεκεμβρίου η συνταγματική επιτροπή αφαίρεσε τον ορισμό του γάμου από το νομοσχέδιο. Αντίθετα, η επιτροπή επέλεξε να χρησιμοποιήσει ουδέτερη γλώσσα και να ορίσει τον γάμο ως «κοινωνικό και νομικό θεσμό» χωρίς αναφορά στο φύλο των μερών. Αυτό σήμαινε ότι το νέο σύνταγμα δεν θα νομιμοποιούσε ρητά τους γάμους ομοφυλόφιλων, αλλά ταυτόχρονα θα καταργηθεί η απαγόρευση του γάμου μεταξύ ατόμων του ιδίου φύλου. ​Η Μαριέλα Κάστρο είπε ότι ο γάμος μεταξύ ατόμων του ιδίου φύλου θα νομιμοποιηθεί μέσω μιας αλλαγής στον Οικογενειακό Κώδικα. Γράφοντας στους Havana Times, ο σχολιαστής και ακτιβιστής ανθρωπίνων δικαιωμάτων Λουίς Ροντόν Πας υποστήριξε ότι η κυβέρνηση δεν είχε ποτέ σκοπό να νομιμοποιήσει τους γάμους ομοφύλων και αντίθετα επεδίωκε να αποσπάσει την προσοχή από άλλα εσωτερικά ζητήματα και να προωθηθεί διεθνώς ως προοδευτικό κράτος.
Ψηφοφορία
Το ποσοστό αποχής του δημοψηφίσματος στην Κούβα ήταν 26%, πολύ υψηλότερο από το συνηθισμένο για τα κουβανέζικα δημοψηφίσματα.
Παραπομπές
2022
Κατηγορία:Δημοψηφίσματα το 2022
Μαρία του Μπύτομ
Η Μαρία, πολων. Maria (πριν το 1295 - 15 Δεκεμβρίου 1317) από τον Οίκο των Πιαστ γεννήθηκε ως κόρη του δούκα του Μπύτομ και με τον γάμο της έγινε βασίλισσα της Ουγγαρίας.
Βιογραφία
Ήταν η μόνη κόρη του Καζιμίρ δούκα του Μπύτομ & Οπόλε και της Ελένης, ίσως των Ρουρικιδών-Γαλικίας.
Οικογένεια
Παντρεύτηκε τον Κάρολο Α΄ των Καπετιδών-Ανζού βασιλιά της Ουγγαρίας και είχε τέκνα:
Πηγές
8 K. Jasiński, Rodowód Piastów śląskich, ed. II, Kraków 2007, mon. II, pp. 322–324 and mon. III, pp. 551–552; See also K. Jasiński, Maria, [in:] E. Rostworowski (red.), Polski Słownik Biograficzny, vol. XX, Wrocław 1975, p. 3.
Κατηγορία:Οίκος των Πιαστ
Σωτήρης Κωνσταντινίδης
Ο Σωτήρης Κωνσταντινίδης (Σιδηρόκαστρο Σερρών, 19 Απριλίου 1977) είναι Έλληνας παλαίμαχος διεθνής ποδοσφαιριστής. Έγινε γνωστός και με το παρατσούκλι γιατρός.
Αγωνιστική πορεία
Γεννήθηκε στο Σιδηρόκαστρο Σερρών. Έχει αγωνιστεί σε Ηρακλή, ΑΕΚ, Ιωνικό Νίκαιας και Πανσερραϊκό, ενώ έχει αγωνιστεί και στον Αγροτικό Αστέρα της Α2 Εθνικής. Έχει συμμετάσχει επίσης σε αγώνες της Εθνικής Ελλάδος.
Παραπομπές
Κατηγορία:Έλληνες ποδοσφαιριστές Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Ηρακλή Θεσσαλονίκης Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Ιωνικού Νίκαιας Κατηγορία:Ποδοσφαιριστές Πανσερραϊκού Κατηγορία:Ποδοσφαιριστές Π.Σ Σέρρες
Λε Σαπέ
Παραπομπές
Κατηγορία:Κοινότητες της Άνω Σαβοΐας
Σαμουέν
Το Σαμουέν (γαλλικά: Samoëns, ) είναι γαλλική κοινότητα στο νομό της Άνω Σαβοΐας, στη διοικητική περιοχή της Ωβέρνης-Ρον-Αλπ.
Οι κάτοικοί του είναι γνωστοί ως Σεπτιμονταίν (γαλλικά: Septimontains).
Παραπομπές
Κατηγορία:Κοινότητες της Άνω Σαβοΐας
Δημοψήφισμα του Αγίου Μαρίνου (2019)
Δύο δημοψηφίσματα διεξήχθησαν στον Άγιο Μαρίνο στις 2 Ιουνίου 2019. Το ένα ήταν μια λαϊκή πρωτοβουλία για την τροποποίηση του εκλογικού συστήματος ώστε να απαιτείται η διεξαγωγή δεύτερου γύρου τριάντα μέρες μετά τις γενικές εκλογές μεταξύ των δύο πρώτων κομμάτων αν και μόνο αν κανένα από τα δύο δεν είναι σε θέση να σχηματίσει κυβέρνηση συνασπισμού. Το άλλο ήταν η συνταγματική τροποποίηση που προτάθηκε από τον κυβερνώντα διοικητή, με βάση την οποία θα προστεθεί ο σεξουαλικός προσανατολισμός στον κατάλογο των διακρίσεων που απαγορεύονται διά νόμου. Αυτό έγινε μετά την ψηφοφορία του Μεγάλου και Γενικού Συμβουλίου, η οποία απέτυχε να συμπληρώσει την απαιτούμενη πλειοψηφία των δύο τρίτων.
Οι ψηφοφόροι ενέκριναν και τις δυο προτάσεις.
Παραπομπές
2019 δημοψ Αγιος Μαρινος
Σαβινί (Άνω Σαβοΐα)
Το Σαβινί (γαλλικά: Savigny) είναι γαλλική κοινότητα στο νομό της Άνω Σαβοΐας, στη διοικητική περιοχή της Ωβέρνης-Ρον-Αλπ.
Οι κάτοικοί του είναι γνωστοί ως Σαβινιεράν (γαλλικά: Savignerands).
Παραπομπές
Κατηγορία:Κοινότητες της Άνω Σαβοΐας
Βεατρίκη του Λουξεμβούργου
Η Βεατρίκη, γαλλ. Beatrice (1305 - 11 Νοεμβρίου 1319) από τον Οίκο του Λουξεμβούργου ήταν πριγκίπισσα της Γερμανίας και με τον γάμο της έγινε βασίλισσα της Ουγγαρίας.
Βιογραφία
Ήταν η δεύτερη κόρη του Ερρίκου Ζ΄ της Γερμανίας και της Μαργαρίτας των Ρέγκιναρ, κόρης του Ιωάννη Α΄ δούκα της Βραβάντης.
Λίγο πριν αποβιώσει ο πατέρας της, σχεδίαζε τον γάμο της με τον Κάρολο δούκα της Καλαβρίας, διάδοχο του Ροβέρτου της Νάπολης. Κάλεσε τη Βεατρίκη στην Ιταλία, όπου ήλθε με την εκ πατρός μάμμη της Βεατρίκη του Αβέν. Τελικά η σύζευξη ματαιώθηκε και ο Ερρίκος Ζ΄ ξεκίνησε διαπραγματεύσεις για τον γάμο της με τον Πέτρο Β΄, διάδοχο του Φρειδερίκου Β΄ της Σικελίας. Όμως οι πολιτική σύγκρουση της Γερμανίας με τη Σικελία απέτρεψαν και αυτόν τον γάμο.
Το 1317 απεβίωσε η Μαρία του Μπύτομ, πρώτη σύζυγος του Καρόλου Α΄ της Ουγγαρίας. Αυτός αποφάσισε να ξανανυμφευτεί και έστειλε στη Βοημία δύο αντιπροσώπους και έναν μεταφραστή για να βρει νύφη, που έφθασαν στην Πράγα το 1318. Εκεί ο Ερρίκος Ζ΄ τους έδειξε τις δύο κόρες του, τη Μαρία και τη Βεατρίκη, που ήταν στη μονή του Ζμπρασλάβ. Εκείνοι, έπειτα από εκτίμηση της προσωπικότητας και των φυσικών χαρακτηριστικών των δύο κοριτσιών, επέλεξαν τη Βεατρίκη. Σύντομα έγινε ο αρραβώνας και η νεαρή Βεατρίκη τους ακολούθησε. Στα σύνορα της Ουγγαρίας έγινε η επίσημη υποδοχή της από απεσταλμένους του Καρόλου Α΄· Ο γάμος τους έγινε στον οκτάγωνο ναό του Αγ. Μαρτίνου και η Βεατρίκη στέφθηκε βασίλισσα της Ουγγαρίας. Η Μαρία παντρεύτηκε τον Κάρολο Δ΄ της Γαλλίας.
Η Βεατρίκη απεβίωσε 14 ετών κατά τον τοκετό και τάφηκε στον καθεδρικό του Ναγκυβάραντ.
Παντρεύτηκε τον Κάρολο Α΄ των Καπετιδών-Ανζού βασιλιά της Ουγγαρίας. Απέκτησε ένα θνησιγενές τέκνο.
Παραπομπές σε πηγές
Κατηγορία:Οίκος του Λουξεμβούργου
Γεωγραφία της Αλγερίας
thumb|right|325px|Τοπογραφικός χάρτης της Αλγερίας thumb|255px|Δορυφορική άποψη της Αλγερίας thumb|255px|Ανάγλυφος χάρτης της χώρας με τους κυριότερους οικισμούς και το εθνικό οδικό δίκτυο Η Αλγερία είναι η δέκατη μεγαλύτερη σε έκταση χώρα στον κόσμο και η μεγαλύτερη της Αφρικής και του αραβικού κόσμου, ενώ είναι και η μεγαλύτερη χώρα που βρέχεται από τη Μεσόγειο Θάλασσα. Ωστόσο, περισσότερο από τα τέσσερα πέμπτα των 2.381.741 τετραγωνικών χιλιομέτρων της εκτάσεώς της είναι έρημος. Διαθέτει μακρά ακτογραμμή στη Μεσόγειο (Θάλασσα του Αλμποράν). Το βόρειο τμήμα της Αλγερίας είναι μια περιοχή βουνών, κοιλάδων και υψίπεδων.
Τελ, υψίπεδα και Προσαχάριος Άτλαντας
Το ανατολικό τμήμα της οροσειράς του Άτλαντα, του οποίου τα υψηλότερα όρη βρίσκονται στο Μαρόκο, απλώνεται σε όλη τη βόρεια Αλγερία σε δύο κλάδους: ο Τελλιανός Άτλας, που περιλαμβάνει και τα Όρη Μπαμπόρ, εκτείνεται σε μήκος άνω των 600 χιλιομέτρων από τα μαροκινά σύνορα, ενώ πιο νότια υπάρχει η υψηλότερη από το Τελλ οροσειρά του Σαχαριανού Άτλαντα.
Ανάμεσα στις δύο αυτές οροσειρές εκτείνεται μια περιοχή υψιπέδου, που συχνά αποκαλείται ακόμα με το γαλλικό αποικιακό όνομα, ως Hautes Plaines ή Hauts Plateaux. Το τοπίο εδώ περιλαμβάνει κυματιστές λοφοσειρές και επίπεδες περιοχές που μοιάζουν με στέπα. Το υψόμετρο ποικίλλει, από μέσο όρο 1.100 έως 1.300 μέτρα στα δυτικά σε μόλις 400 μέτρα στα ανατολικά. Το κλίμα είναι τόσο ξηρό, ώστε αυτή η περιοχή θεωρείται κάποτε ως μέρος της ερήμου Σαχάρας. Το έδαφος αποτελείται από προσχωσιγενή υλικά από τη διάβρωση των γύρω βουνών.
Περισσότερο συμπαγής από τον Άτλαντα του Τελλ, ο Προσαχάριος Άτλαντας αποτελείται από τρεις ορεινούς όγκους: τα όρη Κσουρ κοντά στα σύνορα με το Μαρόκο, τα όρη Αμούρ, και τα όρη Ουλέντ-Ναΐλ. Το σύνολο δέχεται περισσότερη βροχόπτωση από όση το υψίπεδο και περιλαμβάνει μερικά καλά βοσκοτόπια. Τα ποτάμια στις νότιες πλαγιές αυτών των βουνών εξαφανίζονται στην έρημο, αλλά όσο από το νερό τους απορροφάται και περνά στο υπέδαφος τροφοδοτεί τα πηγάδια σε πολλές οάσεις-πόλεις κατά μήκος του βόρειου ορίου της ερήμου, από τις οποίες ξεχωρίζουν οι Μπίσκρα, Λαγκουάτ και Μπεσάρ.
Βορειοανατολική Αλγερία
Η ανατολική Αλγερία διαφέρει από τη δυτική στο ότι τα τοπογραφικά χαρακτηριστικά της δεν είναι παράλληλα προς την ακτή. Οι απότομες πλαγιές και μακρές ράχες των ορέων Ωρές δημιουργούν ένα σχεδόν απρόσιτο καταφύγιο που διεδραμάτισε σημαντικό ρόλο στην ιστορία της Βόρειας Αφρικής από τους ρωμαϊκούς χρόνους. Κοντά στη βόρεια ακτή, ο ποταμός Σουμάμ χωρίζει τα όρη Μικρά Καμπυλί από τα Μεγάλα Καμπυλί. Η ακτή είναι επίσης απότομη στο ανατολικό άκρο της χώρας, αλλά κάποιες ομαλότερες περιοχές παρέχουν ζωτικό χώρο για τα λιμάνια Μπετζάγια, Σκικντά και Ανάμπα. Στο εσωτερικό, εκτεταμένα υψίπεδα οριοθετούν την περιοχή γύρω από το Σετίφ και την Κωνσταντίνη. Αυτά τα υψίπεδα αναπτύχθηκαν κατά την αποικιακή περίοδο ως τα βασικά κέντρα καλλιέργειας σιτηρών. Κοντά στην Κωνσταντίνη, υφάλμυρα έλη προσφέρουν εποχικά βοσκοτόπια για τα πρόβατα ημινομάδων κτηνοτρόφων.
Η Σαχάρα
Το αλγερινό τμήμα της Σαχάρας εκτείνεται στα νότια του Σαχαριανού Άτλαντα, μέχρι τα σύνορα με τον Νίγηρα και το Μάλι, μια απόσταση περίπου 1.500 χιλιομέτρων. Θεωρούμενη «ένας άλλος κόσμος» από τους Αλγερινούς, αποτελεί μια περιοχή με απέραντες εκτάσεις αμμόλοφων, γνωστές ως αρέγκ (ενικός: εργκ), με μεγαλύτερο το Ανατολικό Μέγα Εργκ, όπου σειρές από αμμόλοφους ύψους 2 έως 5 μέτρων χωρίζονται από αποστάσεις της τάξεως των 40 μέτρων. Η υπόλοιπη έρημος είναι βραχώδης (χουμούντ, ενικός: χαμάντα), ενώ σχεδόν ολόκληρο το νοτιοανατολικό τέταρτο καταλαμβάνεται από ψηλούς ορεινούς όγκους, το Αχαγκάρ και το Τασιλί ν'Ατζέρ, που φιλοξενούν και την υψηλότερη κορυφή της χώρας. Το Αχαγκάρ περιβάλλουν ψηλές επίπεδες εκτάσεις από ψαμμίτη, χαραγμένες από βαθιά φαράγγια αρχαίων ποταμών, ενώ στα δυτικά η έρημος έχει πολλές κροκάλες μέχρι τα σύνορα με το Μάλι.
Σαξέλ
Το Σαξέλ (γαλλικά: Saxel) είναι γαλλική κοινότητα στο νομό της Άνω Σαβοΐας, στη διοικητική περιοχή της Ωβέρνης-Ρον-Αλπ.
Γεωγραφία της Αλγερίας
Κλίμα και υδρολογία
thumb|285px|Κλιματικός χάρτης της Αλγερίας thumb|Οι λόφοι των [[Καμπυλί κοντά στην Αζάζγκα]] thumb|Το [[Ταχάτ στα όρη Αχαγκάρ φιλοξενεί το υψηλότερο σημείο της Αλγερίας (3.003 μέτρα υψόμετρο).]] Η βόρεια Αλγερία κείται στην εύκρατη ζώνη και απολαμβάνει ένα ήπιο, μεσογειακό κλίμα. Βρίσκεται περίπου στο γεωγραφικό πλάτος της Κρήτης και έχει παρόμοιες κλιματικές συνθήκες. Ωστόσο, η τοπογραφία της δίνει έντονες τοπικές αντιθέσεις (μικροκλίματα) ως προς τις θερμοκρασίες και τη μέση ετήσια βροχόπτωση. Μεγάλες διακυμάνσεις στον καιρό από έτος σε έτος είναι επίσης συνηθισμένες. Αυτή η περιοχή είναι η πλέον πυκνοκατοικημένη της χώρας και αποκαλείται Τελ.
Σαξέλ
Παραπομπές
Κατηγορία:Κοινότητες της Άνω Σαβοΐας
Γεωγραφία της Αλγερίας
Κλίμα και υδρολογία
Μικρό μόνο μέρος της αλγερινής Σαχάρας κείται νοτίως του Τροπικού του Καρκίνου, ωστόσο ακόμα και τον χειμώνα οι θερμοκρασίες το μεσημέρι μπορεί να είναι πολύ υψηλές. Αλλά μετά το ηλιοβασίλεμα ο ξηρός αέρας και το ηπειρωτικό κλίμα συντελούν στην πτώση της θερμοκρασίας μέχρι το μηδέν.
Οι βροχές είναι αρκετές κατά μήκος των παραλίων, με μέση ετήσια βροχόπτωση από 400 έως 670 χιλιοστά (mm), αυξανόμενη από τα δυτικά προς τα ανατολικά. Επομένως το βορειοανατολικό άκρο της χώρας είναι το πλέον βροχερό, με βροχόπτωση έως 1.000 mm κάποιες χρονιές. Οι επικρατούντες άνεμοι είναι ανατολικοί και βορειοανατολικοί το καλοκαίρι, και δυτικοί έως βόρειοι τον χειμώνα, αυξάνοντας τις βροχές από τον Σεπτέμβριο μέχρι τον Δεκέμβριο, ενώ αυτές είναι μειωμένες την άνοιξη και σχεδόν ανύπαρκτες το καλοκαίρι.
Αριθμητικά και άλλα δεδομένα
Χερσαία σύνορα: Ολικό μήκος: 6.343 km Συνορεύουσες χώρες και μήκος συνόρων: Μαρόκο 1.559 km, Μάλι 1.376 km, Λιβύη 982 km, Τυνησία 965 km, Νίγηρας 956 km, Μαυριτανία 463 km, Δυτική Σαχάρα 42 km.
Συγκριτική έκταση: 18 φορές μεγαλύτερη της εκτάσεως της Ελλάδας. Είναι υπερδιπλάσια σε έκταση από τη Γαλλία και ολόκληρη τη Βαλκανική Χερσόνησο μαζί.
Μήκος ακτογραμμής: 1.622 km
Χωρικά ύδατα: 12 ναυτικά μίλια (22,2 km). Αποκλειστική ζώνη αλιείας: 32 έως 52 ναυτικά μίλια
Φυσικοί πόροι και περιβάλλον
Φυσικοί πόροι: Πετρέλαιο, φυσικό αέριο, σιδηρομετάλλευμα, φωσφορικά, ουράνιο, μόλυβδος, ψευδάργυρος
Ολικοί ανανεώσιμοι υδάτινοι πόροι: 11,67 km3 (2011)
Κατανάλωση γλυκού νερού (οικιακή/βιομηχανική/αγροτική): Εθνική: 5,72 km3/έτος (22% / 13% / 65%) Κατά κεφαλή: 182 m3/έτος (2005)
Φυσικοί κίνδυνοι: Σεισμοί στις ορεινές περιοχές, κατολισθήσεις και πλημμύρες κατά την εποχή των βροχών
Περιβαλλοντικά ζητήματα: Διάβρωση του εδάφους από την υπερβόσκηση και άλλες ακατάλληλες γεωργικές πρακτικές, ερημοποίηση, η απόρριψη ανεπεξέργαστων αστικών λυμάτων, αποβλήτων από τη διύλιση πετρελαίου και άλλων ρυπαντών σε ποτάμια και στη Μεσόγειο.
Η Αλγερία έχει υπογράψει τις εξής διεθνείς συμφωνίες: Για τη βιοποικιλότητα, την κλιματική αλλαγή, την ερημοποίηση, τα κινδυνεύοντα είδη, την περιβαλλοντική τροποποίηση, τα επικίνδυνα απόβλητα, το Δίκαιο της θάλασσας, τη ρύπανση από πλοία, τους υγροβιότοπους, καθώς και το Πρωτόκολλο του Μόντρεαλ (προστασία του στρώματος του όζοντος). Έχει υπογραφεί, αλλά δεν έχει επικυρωθεί η συνθήκη για την απαγόρευση των πυρηνικών δοκιμών.
Προστατευόμενες περιοχές
Η Αλγερία έχει δέκα Εθνικά Πάρκα, όπως και αρκετά καταφύγια άγριας ζωής. Παράδειγμα είναι το Καταφύγιο των Τζεμπέλ Μπαμπόρ στα Όρη Μπαμπόρ, ένα από τα λίγα υπολείμματα ενδιαιτήματος για το κινδυνεύον είδος μακάκος της Μπαρμπαριάς (Macaca sylvanus).
Τα εθνικά πάρκα της Αλγερίας είναι τα εξής: Αχαγκάρ, Μπελεζμά, Σρεά, Τζουρτζουρά, Ελ Καλά, Γκουράγια, Τασιλί ν'Ατζέρ, Τάζα, Τενιέ ελ Αντ και Τλεμσέν.
Σιαντριέ
Το Σιαντριέ (γαλλικά: Scientrier) είναι γαλλική κοινότητα στο νομό της Άνω Σαβοΐας, στη διοικητική περιοχή της Ωβέρνης-Ρον-Αλπ.
Οι κάτοικοί του είναι γνωστοί ως Σιαντριέν (γαλλικά: Scientriens).
Παραπομπές
Κατηγορία:Κοινότητες της Άνω Σαβοΐας
Μαργαρίτα της Βαυαρίας, δούκισσα της Σλαβονίας
Η Μαργαρίτα, γερμ. Margaret (1321 - 1374) από τον Οίκο του Βίττλεσμπαχ γεννήθηκε ως κόρη του δούκα της Βαυαρίας και πριγκίπισσα της Γερμανίας και με τον γάμο της έγινε δούκισσα της Σλαβονίας.
Βιογραφία
Ήταν η 3η κόρη (η 1η από τον 2ο γάμο) του Λουδοβίκου Δ΄ της Γερμανίας και της 2ης συζύγου του Μαργαρίτας Β΄ των Αβέν κόμισσας του Αινώ & της Ολλανδίας.
Παντρεύτηκε στο Όφεν τον Στέφανο, γιο του Καρόλου Α΄ της Ουγγαρίας και της Ελισάβετ των Πιαστ. Ένα έτος μετά γεννήθηκε η Ελισάβετ (1352) και μετά ο Ιωάννης (1354). Το έτος αυτό απεβίωσε ο Στέφανος και τον διαδέχθηκε ο Ιωάννης με επίτροπο τη Μαργαρίτα. Το 1356 η Μαργαρίτα έκανε 2ο γάμο, κρατώντας τη διακυβέρνηση επί της Σλαβονίας, Κροατίας & Δαλματίας. Όμως η Ουγγαρία και η Βενετία περιήλθαν σε πόλεμο την άνοιξη του έτους αυτού και η Αυλή της Ουγγαρίας αποφάσισε τη λήξη της αυτονομίας του δουκάτου. Έτσι έπαυσε η εξουσία της Μαργαρίτας.
Ο Ιωάννης, που αναγνωρίστηκε διάδοχος της Ουγγαρίας & Πολωνίας, απεβίωσε το 1360. Η Μαργαρίτα απεβίωσε 53 ετών.
Οικογένεια
Παντρεύτηκε πρώτα το 1351 τον Στέφανο δούκα της Σλαβονίας και είχε τέκνο:
Το 1354 απεβίωσε ο Στέφανος και η Μαργαρίτα έκανε το 1356 δεύτερο γάμο με τον Γκέρλαχ φον Χόενλοε. Δεν απέκτησαν τέκνα.
Πηγές
Κατηγορία:Οίκος του Βίττελσμπαχ
Βαλκανικοί αγώνες καλαθοσφαίρισης ανδρών 1982
Οι 24οι Βαλκανικοί Αγώνες καλαθοσφαίρισης διεξήχθησαν από τις 2-6 Μαΐου 1982 στην Κωνσταντινούπολη, Τουρκίας. Μετείχαν πέντε χώρες και νικήτρια αναδείχθηκε η Γιουγκοσλαβία για δέκατη ένατη φορά στην ιστορία της. Πρώτος σκόρερ της διοργάνωσης αναδείχθηκε ο Ίλια Ευθύμωφ με 111 πόντους.
Η βαθμολογία
Κατηγορία:Αθλητισμός στα Βαλκάνια Β
Σιέ
Το Σιέ (γαλλικά: Sciez) είναι γαλλική κοινότητα στο νομό της Άνω Σαβοΐας, στη διοικητική περιοχή της Ωβέρνης-Ρον-Αλπ.
Οι κάτοικοί του είναι γνωστοί ως Σιεζουά (γαλλικά: Sciézois).
Παραπομπές
Κατηγορία:Κοινότητες της Άνω Σαβοΐας
Γενικές εκλογές της Δομινίκας (2019)
Γενικές εκλογές διεξήχθησαν στη Δομινίκα στις 6 Δεκεμβρίου 2019. Οι εκλογές θα διεξάγονταν με βάση το σύνταγμα πριν τον Μάρτιο του 2020, ωστόσο ήταν ευρέως αναμενόμενο να διενεργηθούν πριν το τέλος του 2019. Το αποτέλεσμα ήταν η νίκη για το κυβερνών Εργατικό Κόμμα της Δομινίκας (DLP), το οποίο κέρδισε 18 επί συνόλου 21 εδρών, με τις υπόλοιπες 3 έδρες να περιέρχονται στο κεντροδεξιό Ενωμένο Κόμμα Εργατών. Ήταν η 5η συνεχόμενη εκλογική νίκη του DLP. Ο αρχηγός του κόμματος, Ρούζβελτ Σκέριτ, παρέμεινε πρωθυπουργός.
Εκλογικό σύστημα
Τα 21 εκλεγμένα μέλη της Βουλής (House of Assembly) εκλέγονται σε μονοεδρικές περιφέρειες. Άλλα 9 μέλη εκλέγονται από τη Συνέλευση μετά τη σύγκλησή της ή διορίζονται γερουσιαστές από τον Πρόεδρο (τα πέντε έπειτα από πρόταση του Πρωθυπουργού και τα τέσσερα έπειτα από πρόταση του Αρχηγού της Αντιπολίτευσης. Ο τρόπος επιλογής τους αποφασίζεται με λαϊκή ψήφο. Η ψήφος καθορίζει ποιο κόμμα είναι στην εξουσία. Έτσι, ο Πρόεδρος επιλέγεται από τη Συνέλευση και ο Πρόεδρος διορίζει τον Πρωθυπουργό.
Αποτελέσματα
Για 5η συνεχή φορά οι Εργατικοί κέρδισαν τη νίκη στις εκλογές. Την παραμονή των εκλογών ξέσπασαν διαδηλώσεις διαμαρτυρίας με αποκλεισμούς δρόμων από υποστηρικτές του Ενωμένου Κόμματος Εργατών, οι οποίοι απαίτησαν την αλλαγή του εκλογικού συστήματος.Μετά την ανακοίνωση του αποτελέσματος, ο πρωθυπουργός Σκέριτ κάλεσε το UWP και τους υποστηρικτές του να αποδεχτούν την ήττα τους και να εργαστούν για την ειρήνη.
Εξωτερικοί σύνδεσμοι
2019 Δομινικα
Μαργαρίτα της Βοημίας, βασίλισσα της Ουγγαρίας
Η Μαργαρίτα, γαλλ. Margerite (24 Μαΐου 1335 - 1349) από τον Οίκο του Λουξεμβούργου ήταν πριγκίπισσα της Βοημίας & της Γερμανίας και με τον γάμο της έγινε βασίλισσα της Ουγγαρίας.
Βιογραφία
Ήταν η πρώτη κόρη του Καρόλου Δ΄ της Βοημίας & Γερμανίας και της 1ης συζύγου του Λευκής των Βαλουά, κόρης του Καρόλου κόμη του Βαλουά.
Αρχικά είχε μνηστευθεί τον Αμεδαίο ΣΤ΄ κόμη της Σαβοΐας, αλλά ο αρραβώνας τελικά λύθηκε και ο Αμεδαίος ΣΤ΄ νυμφεύτηκε την εξαδέλφη της Μαργαρίτας, τη Μπόννη των Βουρβόνων. Στην ηλικία των 7 ετών παντρεύτηκε τον Λουδοβίκο Α΄ της Ουγγαρίας. Ήταν πολύ νέα για να κάνει παιδιά και απεβίωσε 14 ετών. Μάλλον τάφηκε στη βασιλική Σεκεσφεκέρβαρ. Ο Λουδοβίκος Α΄ νυμφεύτηκε για 2η φορά το 1353 με την Ελισάβετ της Βοσνίας.
Οικογένεια
Παντρεύτηκε τον Λουδοβίκο Α΄ των Καπετιδών-Ανζού βασιλιά της Ουγγαρίας· δεν απέκτησαν τέκνα.
Πηγές
Κατηγορία:Οίκος του Λουξεμβούργου
Σιονζιέ
Το Σιονζιέ (γαλλικά: Scionzier) είναι γαλλική κοινότητα στο νομό της Άνω Σαβοΐας, στη διοικητική περιοχή της Ωβέρνης-Ρον-Αλπ.
Οι κάτοικοί του είναι γνωστοί ως Σονβερό (γαλλικά: Schonverots).
Παραπομπές
Κατηγορία:Κοινότητες της Άνω Σαβοΐας
Μπεάρν
Το Μπεάρν (γαλλικά: Béarn) είναι ιστορική και πολιτισμική περιοχή της νοτιοδυτικής Γαλλία ς, που περιλάμβανε το μεγαλύτερο μέρος του νομού Ατλαντικών Πυρηναίων.
Ιστορικά υπήρξε από τον 9ο αιώνα υποκομητεία, ανεξάρτητο πριγκιπάτο και από το 1620 παλαιά επαρχία του Γαλλικού βασιλείου, τμήμα της Γασκώνης.
Γεωγραφικά στοιχεία
αριστερά|μικρογραφία|Η σημαία του Μπεάρν και στο βάθος τα [[Πυρηναία]] μικρογραφία|320x320εσ|Το Μπεάρν στα ανατολικά του νομού Ατλαντικών Πυρηναίων Το Μπεάρν βρίσκεται στις βορειοδυτικές πλαγιές των Πυρηναίων και στην πεδιάδα στους πρόποδές τους, στη νοτιοδυτική Γαλλία.
Πρωτεύουσες του Μπεάρν υπήρξαν το Μπενεάρνουμ (Beneharnum, σύγχρονο Λεσκάρ) μέχρι το 841, όταν το κατέστρεψαν οι Βίκινγκς, το Μορλαάς από το 1100 περίπου, το Ορτέζ από το δεύτερο μισό του 13ου αιώνα, και έπειτα το Πω από τα μέσα του 15ου αιώνα.
Το Μπεάρν συνορεύει με τις βασκικές επαρχίες Σουλ και Κάτω Ναβάρρα στα δυτικά, με τη Γασκώνη (Λαντ και Αρμανιάκ) στα βόρεια, με τη Μπιγκόρ στα ανατολικά και με την Ισπανία στα νότια.
Στο ανατολικό τμήμα της επαρχίας υπάρχουν δύο μικροί θύλακες που ανήκουν στο Μπιγκόρ. Είναι το αποτέλεσμα της πρώιμης αύξησης του Μπεάρν στα παραδοσιακά όρια:  κάποιες παλιές μικρότερες υποκομητείες προστέθηκαν συνήθως μέσω επιγαμιών και απορροφήθηκαν από το Μπεάρν: το Ολορόν στα νοτιοδυτικά περίπου το 1050, το Μοντανερές στα ανατολικά το 1085, και το Νταξ στα δυτικά το 1194. Όταν προστέθηκε το Μοντανερές, πέντε ενορίες δεν συμπεριλαμβάνονταν και παρέμειναν ή έγιναν μέρος του Μπιγκόρ. Η προσκόλλησή τους στο Μπιγκόρ συνεχίζεται μέχρι σήμερα, καθώς το ακολούθησαν στο νομό Άνω Πυρηναία, αντί να ενσωματωθούν στα Ατλαντικά Πυρηναία.
Το Μπεάρν μαζί με τις τρεις βασκικές επαρχίες Σουλ, Κάτω Ναβάρρα και Λαμπούρ (που αποτελούν τη Γαλλική χώρα των Βάσκων), την ηγεμονία του Μπιντάς, καθώς και μικρά τμήματα της Γασκώνης, σχημάτισαν από το 1790 τον σημερινό νομό των Ατλαντικών Πυρηναίων.
Τοπωνυμία
Το όνομα Μπεάρν προέρχεται από το Μπενεάρνουμ (Beneharnum), την πρωτεύουσα του αρχαίου λαού των Βενάρνων, που καταστράφηκαν από τους Βίκινγκς το 840. Η σύγχρονη πόλη Λεσκάρ είναι χτισμένη στη θέση του Μπενεάρνουμ.
Ιστορία
Προϊστορία αριστερά|μικρογραφία|Το ντολμέν του Μπυζί Ίχνη αγροτικής καλλιέργειας και μεταλλουργίας βρέθηκαν στην περιοχή και χρονολογούνται πριν από περίπου 4.000 χρόνια.
Πολλά ντολμέν, τύμβοι και μεγάλιθοι έχουν βρεθεί στο Μπεάρν που χρονολογούνται από αυτή την εποχή, υποδηλώνοντας ότι η λατρεία των προγόνων ήταν μια σημαντική θρησκευτική δραστηριότητα στη νεολιθική εποχή. Η κατασκευή κρόμλεχ στην περιοχή συνεχίστηκε και κατά την εποχή του Χαλκού.
Κατά τη νεολιθική εποχή στην περιοχή του Μπεάρν χτίστηκαν επίσης οχυρωμένα χωριά και ερείπια αυτών έχουν βρεθεί κοντά στις κοινότητες Ασσόν, Μπουγκαρμπέ και Λακ.
Αρχαιότητα μικρογραφία|Οι λαοί της Νοβεμποπουλάνια|εναλλ.= Το Μπεάρν καταλήφθηκε από τους Λίγυρες πριν από περίπου 3.000 χρόνια. Γύρω το 500 π.Χ., οι Ίβηρες φαίνεται να τους έχουν αντικαταστήσει. Τα ονόματα πολλών πόλεων στο Μπεάρν καταλήγουν σε -os (π.χ. Gelos, Urdos και Arros) που υποδηλώνει ιβηρική προέλευση.
Η περιοχή έγινε μέρος της Ρωμαϊκής Αυτοκρατορίας τον 1ο αιώνα π.Χ. Τον 3ο αιώνα, ο Διοκλητιανός συμπεριέλαβε το Μπεάρν στη ρωμαϊκή επαρχία  Νοβεμποπουλάνα (ή χώρα των εννέα λαών). Με την παρακμή της Ρωμαϊκής αυτοκρατορίας, η ρωμαϊκή επιρροή στην περιοχή εξαφανίστηκε τον 5ο αιώνα μ.Χ. και το Μπεάρν βίωσε πολλές βαρβαρικές εισβολές.
Κατακτήθηκε διαδοχικά από τους Βανδάλους, τους Βησιγότθους, τις φραγκικές δυναστείες των Μεροβίγκειων και αργότερα των Καρολιδών.
Ο 5ος αιώνας μ.Χ. είδε την άφιξη του Χριστιανισμού στο Μπεάρν. Ο αγροτικός χαρακτήρας της περιοχής σήμαινε ότι ο Χριστιανισμός χρειάστηκε περισσότερο χρόνο για να εγκατασταθεί εκεί από ό, τι αλλού στη Γαλλία.
Το Μπεάρν κατακτήθηκε από τους Βάσκονες (πρόγονοι των σύγχρονων Βάσκων) τον 6ο αιώνα και το 819 δημιουργήθηκε η υποκομητεία του Μπεάρν, φεουδαρχικά εξαρτώμενη από τους δούκες της Ακουιτανίας. Τον 11ο αιώνα οι υποκόμητες έπαψαν να αναγνωρίζουν την κυριαρχία. Ήδη από τον 11ο αιώνα, απολάμβανε σημαντική αυτονομία και απέκτησε πλήρη κυριαρχία με τον Γκαστόν Γ΄ της Φουά. Αυτό επιβεβαιώνεται και από την ουδετερότητα του Μπεάρν στον Εκατονταετή πόλεμο που ξέσπασε ανάμεσα στο βασίλειο της Αγγλίας και της Γαλλίας. μικρογραφία|345x345εσ|Χάρτης του 1477, θέση του Μπεάρν στο νότο Παρά το γεγονός ότι το Μπεάρν είχε συμπεριληφθεί στη Συνθήκη του Βερντέν (843) στα αρχικά όρια του βασιλείου της Δυτικής Φραγκίας, η υπαγωγή του για μεγάλο χρονικό διάστημα αμφισβητήθηκε.
Το 1290 η υποκομητεία μεταβιβάστηκε στους κόμητες της Φουά. Ενώ το Μπεάρν ανήκε στην Κομητεία της Φουά και ο κόμης Γκαστόν Γ΄ της Φουά  δήλωσε υποτέλεια στον Γάλλο βασιλιά για τη Φουά, το 1347 αρνήθηκε να κάνει το ίδιο για το Μπεάρν, που ισχυρίστηκε, ότι ήταν ανεξάρτητο φέουδο. Διοικούνταν από καταστατικούς χάρτες που ρύθμιζαν τις σχέσεις του υποκόμη και των υπηκόων του, στους οποίους αναγνωρίζονταν πολλές ελευθερίες. Οι συνελεύσεις των Τάξεων (états) αποτελούμενες από ευγενείς, κληρικούς και αντιπροσώπους των πόλεων έπαιζαν σημαντικό ρόλο στη διακυβέρνηση.
Αργότερα, η επαρχία βρέθηκε στην περιοχή του βασιλείου της Ναβάρας. Τέλος, το Μπεάρν πέρασε στην ιδιοκτησία της μητέρας του μελλοντικού Ερρίκου Δ'. Η εισαγωγή της προτεσταντικής μεταρρύθμισης από τη Μαργαρίτα της Ναβάρρας είναι ένα εντυπωσιακό χαρακτηριστικό του 16ου αιώνα, η κόρη της Ιωάννα ντ'Αλμπρέ κατέστησε το Μπεάρν ένα προτεσταντικό πριγκιπάτο.
Ο Ερρίκος Δ', μετά την ανάρρησή του στο θρόνο, υπέκυψε στο συνεχές αίτημα του Κοινοβουλίου και ένωσε τυπικά το Μπεάρν με τις κτήσεις του βασιλικού στέμματος, διότι σύμφωνα με την παράδοση ο βασιλιάς της Γαλλίας δεν έπρεπε να έχει προσωπικές κτήσεις. Η τελική ενσωμάτωση του Μπεάρν με τη Γαλλία, ωστόσο, πραγματοποιήθηκε μόνο το 1620, την εποχή του Λουδοβίκου ΙΓ', ο οποίος οδήγησε στρατιωτική εκστρατεία στο Μπεάρν, τόσο για την προσάρτησή του όσο και για την αποκατάσταση της καθολικής λατρείας. Από τότε, η περιοχή έχασε την ανεξαρτησία της, αλλά διατήρησε μεγάλη αυτονομία ως γαλλική επαρχία, με τη σύσταση Κοινοβουλίου, τη διατήρηση των νόμων και τη μπεαρναί ως θεσμική γλώσσα.
Στη δημοσίευση του διατάγματος του Βιλέ-Κοτερέ το 1539, το οποίο, μεταξύ άλλων, διέταξε τη σύνταξη όλων των νομικών πράξεων και επίσημων εγγράφων στη γαλλική γλώσσα (κυρίως εις βάρος των λατινικών, αλλά μερικές φορές και των τοπικών γλωσσών), η επαρχία Μπεάρν δεν ήταν ακόμη γαλλική και το διάταγμα δεν εφαρμόστηκε σε αυτήν. Οπότε όλες οι νομικές πράξεις στο Μπεάρν γράφτηκαν στην Οξιτανική γλώσσα μέχρι τη Γαλλική Επανάσταση.
Γλώσσα
Γλωσσικά, το Μπεάρν είναι οξιτανικό, καθώς η παραδοσιακή του γλώσσα, τα μπεαρναί, είναι μια μορφή γασκωνικών, τα οποία θεωρούνται διάλεκτος της οξιτανικής γλώσσας.
Από τις αρχές του 20ού αιώνα, η γαλλική γλώσσα είναι η γλώσσα που χρησιμοποιείται από το μεγαλύτερο μέρος του πληθυσμού.
Οικονομία
μικρογραφία|Η κτηνοτροφία βρίσκεται στο επίκεντρο της γεωργικής δραστηριότητας στις κοιλάδες του Μπεάρν αριστερά|μικρογραφία|240x240εσ|Η έδρα της εταιρείας Εuralis στο Λεσκάρ Το Μπεάρν είναι ιδιαίτερα αγροτική περιοχή, ο βορράς κυριαρχείται από την γεωργία, κυρίως αμπελουργία και καλλιέργεια αραβοσίτου και ο νότος ανέπτυξε περισσότερο την κτηνοτροφία και τυροκομία.
Στα περίχωρα των πόλεων δημιουργήθηκαν επιχειρηματικά πάρκα με μικρές και μεσαίες επιχειρήσεις. Στην κοινότητα Λακ, χτίστηκε ένα μεγάλο συγκρότημα διυλιστηρίων, με βάση τα κοιτάσματα φυσικού αερίου και θείου που ανακαλύφθηκαν εκεί.
Πέρα από την αγροτική παραγωγή, οι οικονομικοί πυλώνες της περιοχής Μπεάρν είναι
Λογοτεχνία
Στους Τρεις σωματοφύλακες του Αλέξανδρου Δουμά, ο πρωταγωνιστής ντ'Αρτανιάν κατάγονταν από το Μπεάρν (στο δεύτερο βιβλίο Είκοσι χρόνια μετά, αναφέρεται ότι παρακολούθησε την κηδεία του πατέρα του). Αυτός ο ντ'Αρτανιάν συνήθως αναφέρεται ως Γασκώνος, αναφορά σωστή, καθώς το Μπεάρν αποτελούσε τμήμα της Γασκώνης.
Παραδοσιακή ενδυμασία
μικρογραφία|268x268εσ|Παραδοσιακή φορεσιά του Μπεάρν Μέχρι τις αρχές του 20ού αιώνα, στην περιοχή συνηθίζονταν ενδυμασίες με αρκετά κοινά χαρακτηριστικά στοιχεία. Οι γυναίκες φορούσαν πάντα κάλυμμα στο κεφάλι. Τα καθημερινά ρούχα ήταν πιο απλά σε σχέση με αυτά που φορούσαν στις τελετές και τις αργίες. Το φόρεμα-κορσάζ (rauba) ήταν αντικείμενο ιδιαίτερης προσοχής. Το κοστούμι του άντρα είναι λιγότερο διαφοροποιημένο από αυτό της γυναίκας. Η ανδρική στολή περιλάμβανε ένα γιλέκο και μια μπλούζα καμισέλα. Ο μπερές ήταν απαραίτητος και παραδοσιακά χρώματος καφέ, πριν επικρατήσει το μαύρο χρώμα.
Η εσπαντρίγια, το παραδοσιακό σανδάλι της χώρας, κατασκευάστηκε στο Μπεάρν από τον 18ο αιώνα στο Μωλεόν. Σήμερα, το Μωλεόν παραμένει η πρωτεύουσα της εσπαντρίγιας και παρόλο που το εργατικό δυναμικό της βιομηχανίας έχει υποχωρήσει, υπάρχει ακόμη μια αυξανόμενη ζήτηση από μια πελατεία που απαιτεί την ποιότητα του προϊόντος.
Ο μπερές
Ο μπερές είναι το παραδοσιακό καπέλο του Μπεάρν. Αρχικά το φορούσαν οι βοσκοί της κοιλάδας του Οσσώ, σταδιακά εξαπλώθηκε σε όλη τη νοτιοδυτική Γαλλία και βόρεια Ισπανία και έγινε ένα πραγματικό γαλλικό σύμβολο. Οι κοινότητες Ναι και Ολορόν-Σαιντ-Μαρί είναι οι δύο πόλεις του Μπεάρν με βιομηχανική παραγωγή του μπερέ.
Παραπομπές
* Κατηγορία:Φυσικές περιοχές των Ατλαντικών Πυρηναίων
ΑΒ Κοπεγχάγης
Ο σύλλογος ιδρύθηκε στις 26 Φεβρουαρίου 1889, έπειτα από συγχώνευση των Fredericia Studenternes Kricketklub και Polyteknisk Boldklub. Η AB έχει κατακτήσει το πρωταθλητής Δανίας 9 φορές, 8 φορές τοΠρωτάθλημα Κοπεγχάγης, μία φορά το κύπελλο Δανίας και 6 φορές το κύπελλο Κοπεγχάγης. Έτσι ο σύλλογος, είναι ένας από τους πιο επιτυχημένους στο δανέζικο ποδόσφαιρο.
Ο σύλλογος διαθέτει εγκαταστάσεις προπόνησης και της ομάδας γενικότερα, στο Bagsværd βόρεια της Κοπεγχάγης και παίζει τους εντός έδρας αγώνες του στο στάδιο Γλάντσαξε, που ονομάζεται επίσης Γήπεδο Λάντμπεργκ, το οποίο πήρε το όνομά του από έναν από τους καλύτερους παίκτες του συλλόγου, τον Κνουντ Λάντμπεργκ.
Από την ίδρυσή της, η ΑΒ έπαιζε με πράσινη και άσπρη στολή και είχε για μασκότ μια κουκουβάγια. ο επίσημος σύνδεσμος οπαδών του συλλόγου ονομάζεται "AB Forever" και ιδρύθηκε το 1995.
Η ΑΒ αποτελεί ένα από τα παλαιότερα ποδοσφαιρικά σωματεία στη Δανία. Ο σύλλογος είχε εγκαταστάσεις προπόνησης στο Østerbro από το 1903 έως το 1922. Από το 1923 έως το 1965 ο σύλλογος είχε εγκαταστάσεις προπόνησης, αλλά και ακαδημίες, στο Nørrebro. Το 1965, η ΑΒ μετακόμισε στη Γκλάντσαξε όπου εδρεύει έως και σήμερα ο σύλλογος. Οι περισσότεροι από τους τίτλους του συλλόγου κατακτήθηκαν εκείνη την εποχή στα τοπικά πρωταθλήματα της Κοπεγχάγης, κυρίως τη δεκαετία του 1890 και τη δεκαετία του 1940.
Ο σύλλογος συμμετείχε στην ίδρυση της Δανικής Ποδοσφαιρικής Ομοσπονδίας το 1889 και με το πέρασμα των χρόνων, συνεργάστηκε με πολλούς ποδοσφαιριστές που έχουν παίξει στην εθνική ομάδα της Δανίας, συμπεριλαμβανομένων των Χάραλντ Μπορ, Καρλ Αζε Χάνσεν, Κνουντ Λάντενμπεργκ, Κρίστεν Μπζέρ και Ρενέ Χένρικσεν. Ο αδερφός του Χάραλντ Μπορ, βραβευμένος με Νόμπελ φυσικός, Νιλς Μπορ, δεν έφτασε στην εθνική ομάδα, αλλά έπαιξε πράγματι για τον σύλλογο, ως τερματοφύλακας.
Ευρωπαϊκές εμφανίσεις
Τελευταία ενημέρωση πίνακα: 14 Αυγούστου 2018.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1889 Κατηγορία:Ποδοσφαιρικές ομάδες Δανίας
Γκίλμπερτ Άρθουρ α Μπέκετ
Ο Γκίλμπερτ Άρθουρ α Μπέκετ (Gilbert Arthur à Beckett, Χάμερσμιθ, 1837 - 15 Οκτωβρίου 1891) ήταν Άγγλος συγγραφέας.
Ήταν ο μεγαλύτερος γιος του δημόσιου υπαλλήλου και κωμικογράφου Γκίλμπερτ Άμποτ α Μπέκετ και της συνθέτριας Μαίρη Ανν α Μπέκετ. Ένας από τους αδελφούς του ήταν ο Άρθουρ Ουίλιαμ α Μπέκετ. Αποφοιτώντας από το Πανεπιστήμιο της Οξφόρδης το 1860, εντάχθηκε στο δικαστήριο του Λονδίνου, Λίνκολνς Ιν, αλλά η προσοχή του στράφηκε στο θέατρο, ανεβάζοντας το Diamonds and Hearts (Διαμάντια και Καρδιές) στο Θέατρο Χέιμαρκετ το 1867. Το έργο αυτό ακολουθήθηκε από διάφορες ελαφρές κωμωδίες.
Τα έργα του Μπέκετ περιλαμβάνουν έργα σάτιρας και παντομίμας, το λιμπρέτο του Savonarola (Σαβοναρόλα, Αμβούργο, 1884) και του The Canterbury Pilgrims (Οι προσκυνητές του Κάντερμπερι, Druy Lane, 1884) σε μουσική γραμμένη από τον Τσαρλς Βίλιερς Στάνφορντ. Το The Happy Land (Η ευτυχισμένη χώρα, Royal Court Theatre, 1873), μια τολμηρή πολιτική και σαρκαστική σάτιρα του έργου The Wicked World (Ο κακός κόσμος) του μακρινού ξαδέλφου του Γουίλιαμ Σενκ Γκίλμπερτ, γράφτηκε από κοινού με τον Γκίλμπερτ (ο οποίος εργαζόταν με το ψευδώνυμο F. L. Tomline). Με τον συνθέτη Άλφρεντ Σέλλιερ, ο Μπέκετ έγραψε την οπερέτα Two Foster Brothers (St George's Hall, 1877).
Τα τελευταία χρόνια της ζωής του ήταν επικεφαλής του περιοδικού Punch (Γροθιά), και ήταν ο εμπνευστής μιας από τις πιο επιτυχημένες πρωτοβουλίες για τα κόμικ του περιοδικού.
Παραπομπές
Κατηγορία:Άγγλοι συγγραφείς
Θεοδεγόθα
Βιογραφία
Ήταν κόρη τού Θεοδώριχου τού Μεγάλου, βασιλιά των Οστρογότθων. Παντρεύτηκε τον Αλάριχο Β΄ βασιλιά των Βησιγότθων (βασ. 494–507).
Ο γάμος της κανονίστηκε ως συμμαχία μεταξύ των Βησιγότθων και των Οστρογότθων, αν και αμφισβητείται πότε έγινε και επομένως οι ακριβείς λόγοι της συμμαχίας. Ήταν η μητέρα του Αμαλάριχου.
Βιβλιογραφικές αναφορές
Κατηγορία:Βισιγοθικές βασίλισσες
Παγκόσμια Ημέρα Περιβάλλοντος
μικρογραφία|Μέλη του Ινδικού Ναυτικού φυτεύουν δέντρα για την Παγκόσμια Ημέρα Περιβάλλοντος, 2016.Η Παγκόσμια Ημέρα Περιβάλλοντος είναι παγκόσμια ημέρα η οποία εορτάζεται στις 5 Ιουνίου κάθε έτος. Είναι το κύριο όχημα των Ηνωμένων Εθνών για την ενίσχυση της ευαισθητοποίησης και της δράσης για την προστασία του περιβάλλοντος. Η πρώτη Παγκόσμια Ημέρα Περιβάλλοντος εορτάστηκε το 1974. Σήμερα είναι η εκστρατεία-ναυαρχίδα για την ευαισθητοποίηση του κόσμου για θέματα όπως είναι για παράδειγμα τα περιβαλλοντικά ζητήματα, η θαλάσσια ρύπανση, ο ανθρώπινος υπερπληθυσμός, η υπερθέρμανση του πλανήτη, η βιώσιμη κατανάλωση, τα εγκλήματα κατά της άγριας φύσης και πολλά άλλα. Η Παγκόσμια Ημέρα Περιβάλλοντος έχει γίνει μια παγκόσμια πλατφόρμα στην οποία συμμετέχουν πάνω από 140 χώρες τον χρόνο. Κάθε χρόνο η Παγκόσμια Ημέρα Περιβάλλοντος έχει διαφορετική χώρα-οικοδεσπότη των διεθνών εορτασμών της ημέρας. Η χώρα που έχει αναλάβει τον ρόλο του οικοδεσπότη περισσότερες φορές είναι το Μπανγκλαντές.
Κάθε χρόνο η Παγκόσμια Ημέρα Περιβάλλοντος έχει διαφορετικό θέμα, το οποίο υιοθετούν μεγάλες επιχειρήσεις, μη κερδοσκοπικές οργανώσεις, κοινότητες, κυβερνήσεις και γνωστά πρόσωπα για να υποστηρίξουν τον αγώνα για τη περιβαλλοντική προστασία. Για φέτος (2020) το θέμα της ημέρας είναι "Εορτάστε τη βιοποικιλότητα".
Ετήσια θέματα, μεγάλες πρωτοβουλίες και κατορθώματα
Για σχεδόν πέντε δεκαετίες, η Παγκόσμια Ημέρα Περιβάλλοντος συμβάλλει στην ευαισθητοποίηση για το περιβάλλον. Επίσης υποστηρίζει τη δράση και οδηγεί τις αλλαγές για το περιβάλλον. Παρακάτω εμφανίζονται οι περιλήψεις για τους πιο πρόσφατους εορτασμούς της ημέρας:
2020
Η Κολομβία είναι μια από τις μεγαλύτερες μεγαποίκιλες χώρες του κόσμου, τα οποία έχουν το 10% της βιοποικιλότητας του πλανήτη. Καθώς αποτελεί τμήμα του τροπικού δάσους του Αμαζονίου, η Κολομβία κατατάσσεται πρώτη στη βιοποικιλότητα ειδών πουλιών και ορχιδών, ενώ κατατάσσεται δεύτερη στη βιοποικιλότητα ειδών φυτών, πεταλούδων, ψαριών του γλυκού νερού και αμφιβίων.
2019
Το θέμα της Παγκόσμιας Ημέρας Περιβάλλοντος 2019 είναι το "Νικήστε τη ρύπανση του αέρα". Η χώρα-οικοδεσπότης των εκδηλώσεων είναι η Κίνα. Επελέγη αυτό το θέμα γιατί η ρύπανση του αέρα στοιχίζει τη ζωή σε περίπου 7 εκατομμύρια άτομα παγκοσμίως.
Στη νήσο Ρεϋνιόν, η Μις Γη 2018 Νγκουγιέν Φουόνγκ Χαν (Βιετνάμ) εκφώνησε την ομιλία της για την Παγκόσμια Ημέρα Περιβάλλοντος, με θέμα "Πως να καταπολεμήσουμε την παγκόσμια υπερθέρμανση".
2018
Το θέμα της Παγκόσμιας Ημέρας Περιβάλλοντος 2018 ήταν το "Νικήστε τη ρύπανση των πλαστικών". Η χώρα-οικοδεσπότης των εκδηλώσεων ήταν η Ινδία. Με την επιλογή του θέματος, ελπίζεται ότι οι άνθρωποι μπορεί να βάλουν τα δυνατά τους ώστε να αλλάξουν την καθημερινή τους ζωής μειώνοντας το μεγάλο βάρος της πλαστικής ρύπανσης. Οι άνθρωποι πρέπει να σταματήσουν να υπερεξαρτώνται από αντικείμενα μιας χρήσης ή αναλώσιμα, καθώς μπορεί να έχουν σοβαρές περιβαλλοντικές συνέπειες. Η ινδική κυβέρνηση δεσμεύτηκε να εξαλείψει τη χρήση πλαστικών μιας χρήσης στη χώρα μέχρι το 2022.
2017
Το θέμα της Παγκόσμιας Ημέρας Περιβάλλοντος 2017 ήταν το "Συνδέοντας τα άτομα με τη φύση - στις πόλεις και στη γη, από τους πόλους μέχρι τον ισημερινό". Η χώρα οικοδεσπότης των εορτασμών για την ημέρα ήταν ο Καναδάς.
2016
Το θέμα της Παγκόσμιας Ημέρας Περιβάλλοντος 2016 ήταν το "Γίνετε άγριοι για μια ζωή". Αυτή η Παγκόσμια Ημέρα Περιβάλλοντος στοχεύει στη μείωση και την αποτροπή του παράνομου εμπορίου στην άγρια ζωή. Η Αγκόλα επελέγη ως χώρα-οικοδεσπότης των εορτασμών για την Παγκόσμια Ημέρα Περιβάλλοντος 2016 κατά τη διάρκεια της 21ης Διάσκεψης του ΟΗΕ για το κλίμα στο Παρίσι. μικρογραφία|Δραστηριότητες για την Παγκόσμιας Ημέρας Περιβάλλοντος στην [[Μποπάλ της Ινδίας.]]
2015
Το σύνθημα της Παγκόσμιας Ημέρας Περιβάλλοντος 2015 είναι το "Επτά δισεκατομμύρια όνειρα. Ένας πλανήτης. Καταναλώστε με φροντίδα". Το σύνθημα επελέγη μετά από δημόσια ψηφοφορία. Στη Σαουδική Αραβία, 15 γυναίκες ανακύκλωσαν 2.000 πλαστικές σακούλες για να πλέξουν με βελονάκι μια τοιχογραφία υπέρ της Παγκόσμιας Ημέρας Περιβάλλοντος 2015. Στην Ινδία, ο Ναρέντρα Μόντι φύτεψε ένα δενδρύλλιο Καντάμπ για να γιορτάσει την Παγκόσμια Ημέρα Περιβάλλοντος και για να ευαισθητοποιήσει τον κόσμο για το περιβάλλον. Η Ιταλία ήταν η χώρα-οικοδεσπότης των εορτασμών για την 43η έκδοση της Παγκόσμιας Ημέρας Περιβάλλοντος. Οι εορτασμοί έλαβαν χώρα ως τμήμα της Έκθεσης του Μιλάνου για το θέμα αυτό: Θρέφοντας τον πλανήτη - Ενέργεια για τη ζωή.
2014
μικρογραφία|Εκδήλωση στην [[Πύλη του Βρανδεμβούργου για την Παγκόσμια Ημέρα Περιβάλλοντος το 2011.]] Το θέμα της Παγκόσμιας Ημέρας Περιβάλλοντος 2014 ήταν το "Διεθνές Έτος των Μικρών Νησιωτικών Αναπτυσσόμενων Κρατών". Επιλέγοντας το θέμα η Γενική Συνέλευση του ΟΗΕ στοχεύει να δώσει έμφαση στις αναπτυξιακές προκλήσεις και επιτυχίες των Μικρών Νησιωτικών Αναπτυσσόμενων Κρατών. Το 2014, η Παγκόσμια Ημέρα Περιβάλλοντος επικεντρώθηκε στην παγκόσμια υπερθέρμανση και την επίδραση της στη μέση στάθμη των ωκεανών. Το σύνθημα της Παγκόσμιας Ημέρας Περιβάλλοντος είναι το "Υψώστε τη φωνή σας, όχι τη στάθμη της θάλασσας". Η οικοδεσπότρια χώρα των διεθνών εορτασμών της Παγκόσμιας Ημέρας Περιβάλλοντος 2014 ήταν το Μπαρμπάντος. Το Περιβαλλοντικό Πρόγραμμα των Ηνωμένων Εθνών επέλεξε τον Ίαν Σομερχάλντερ ως επίσημο πρεσβευτή καλής θέλησης της Παγκόσμιας Ημέρας Περιβάλλοντος 2014.
2013
μικρογραφία|Εορτασμοί της Παγκόσμιας Ημέρας Περιβάλλοντος του 2011 στο [[Ντονέτσκ της Ουκρανίας.]] μικρογραφία|Ο Αμερικανός πρόξενος Σ. Γ. Γι, μαζί με τον δήμαρχο Θεσσαλονίκης [[Βασίλης Παπαγεωργόπουλος|Βασίλη Παπαγεωργόπουλο, τον νομάρχη Θεσσαλονίκης Παναγιώτη Ψωμιάδη και άλλους συμμετέχοντες στην ποδηλατοδρομία για την Παγκόσμια Ημέρα Περιβάλλοντος 2008.]] μικρογραφία|Δενδροφύτευση στο Πλαίσιο της Παγκόσμιας Ημέρας Περιβάλλοντος 2012 στο [[Κόνσο της Αιθιοπίας.]] Το θέμα της Παγκόσμιας Ημέρας Περιβάλλοντος 2013 ήταν το "Σκέψου. Φάε. Σώσε".
Η εκστρατεία δίνει έμφαση στις τεράστιες σπατάλες και απώλειες φαγητού κάθε χρόνο, οι οποίες, αν διατηρούνταν, θα παρέδιδαν προς κατανάλωση μια μεγάλη ποσότητα φαγητού καθώς και ένα τρόπο για τη μείωση του αποτυπώματος άνθρακα παγκοσμίως. Η εκστρατεία στοχεύει στο να ευαισθητοποιήσει τις χώρες στις οποίες ο τρόπος ζωής τους οδηγεί σε σπατάλη φαγητού. Επίσης στόχευε να ενδυναμώσει τα άτομα ώστε να κάνουν σωστές επιλογές για το φαγητό που τρώνε, καθώς και να μειώσουν το συνολικό οικολογικό αποτύπωμα λόγω της σπατάλης φαγητού. Η χώρα-οικοδεσπότης των εορτασμών ήταν η Μογγολία.
2012
Το θέμα της Παγκόσμιας Ημέρας Περιβάλλοντος είναι "Πράσινη Οικονομία".
Το θέμα στοχεύει να προσκαλέσει τους ανθρώπους να επανεξετάσουν τις δραστηριότητες και τον τρόπο ζωής τους, και να δουν πόσο ταιριάζει το ιδανικό της πράσινης οικονομίας σε αυτό. Η χώρα-οικοδεσπότης των εορτασμών του 2012 ήταν η Βραζιλία.
2011
Η οικοδεσπότρια χώρα των διεθνών εορτασμών της ημέρας της Παγκόσμιας Ημέρας Περιβάλλοντος 2011 ήταν η Ινδία. Ήταν η πρώτη φορά που η Ινδία ήταν η οικοδεσπότρια χώρα των εορτασμών της Παγκόσμιας Ημέρας Περιβάλλοντος. Το θέμα της της Παγκόσμιας Ημέρας Περιβάλλοντος 2011 είναι το "Τα δάση - η φύση στην υπηρεσία σου". Έλαβαν χώρα χιλιάδες εκδηλώσεις σε όλο τον κόσμο για την Παγκόσμια Ημέρα Περιβάλλοντος (όπως καθάρισμα παραλιών, συναυλίες, εκθέσεις, φεστιβάλ κινηματογράφου, κοινοτικές εκδηλώσεις, δενδροφυτεύσεις κ.ο.κ. ).
2010
Το θέμα της Παγκόσμιας Ημέρας Περιβάλλοντος 2010 ήταν το "Πολλά είδη. Ένας πλανήτης. Ένα μέλλον".
Η Παγκόσμια Ημέρα Περιβάλλοντος 2010 εορτάζει την ποικιλία της ζωής της Γης ως τμήμα του Διεθνούς Έτος Βιοποικιλότητας 2010. Η οικοδεσπότρια χώρα των διεθνών εορτασμών της ημέρας ήταν το Μπανγκλαντές. Έλαβαν χώρα χιλιάδες εκδηλώσεις σε όλο τον κόσμο για την Παγκόσμια Ημέρα Περιβάλλοντος (όπως καθάρισμα παραλιών, συναυλίες, εκθέσεις, φεστιβάλ κινηματογράφου, κοινοτικές εκδηλώσεις, δενδροφυτεύσεις κ.ο.κ). Κάθε ήπειρος, εκτός από την Ανταρκτική, είχε τη δική της περιφερειακή οικοδεσπότρια πόλη. Ο ΟΗΕ επέλεξε το Πίτσμπεργκ της Πενσυλβάνια ως οικοδεσπότρια πόλη για όλο τον βορρά.
2009
Το θέμα της Παγκόσμιας Ημέρας Περιβάλλοντος 2009 ήταν το "Ο πλανήτης σας σας χρειάζεται - Ενωθείτε για να καταπολεμήσουμε την κλιματική αλλαγή". Το "Τραγούδι της Γης" του Μάικλ Τζάκσον ονομάστηκε "Τραγούδι της Παγκόσμιας Ημέρας Περιβάλλοντος". Η οικοδεσπότρια χώρα των διεθνών εορτασμών της ημέρας ήταν το Μεξικό..
2008
Ο Βοτανικός Κήπος του Σικάγου ήταν ο οικοδεσπότης των εκδηλώσεων της Βόρειας Αμερικής για την Παγκόσμια Ημέρα Περιβάλλοντος 2008.
2007
Το θέμα της Παγκόσμιας Ημέρας Περιβάλλοντος του 2007 ήταν το "Ο πάγος που λιώνει - Ένα ζεστό θέμα;", ως τμήμα του Διεθνούς Πολικού Έτος. Η Παγκόσμια Ημέρα Περιβάλλοντος 2007 επικεντρώθηκε στις επιπτώσεις της κλιματικής αλλαγής στα πολικά οικοσυστήματα και κοινότητες, στις περιοχές του κόσμου που καλύπτονται από χιόνια και πάγους, καθώς και οι σχετικές επιδράσεις στο κόσμο.
Οι κύριοι διεθνείς εορτασμοί της Παγκόσμιας Ημέρας Περιβάλλοντος του 2007 έγιναν στο Τρούμσε της Νορβηγίας, μια πόλη βόρεια του Αρκτικού Κύκλου.
2006
Το θέμα της Παγκόσμιας Ημέρας Περιβάλλοντος του 2006 ήταν οι έρημοι και οι ερημοποίηση. Το σύνθημα ήταν το "Μην ερημοποιείτε τις ξηρές γαίες".
Το σύνθημα έδωσε έμφαση στη σημασία της προστασίας των ξηρών γαιών. Η χώρα-οικοδεσπότρια των εορτασμών της Παγκόσμιας Ημέρας Περιβάλλοντος του 2006 έγιναν στην Αλγερία.
2005
Το θέμα της Παγκόσμιας Ημέρας Περιβάλλοντος ήταν το "Πράσινες πόλεις" και το σύνθημα ήταν "Φυτέψτε για τον πλανήτη!".